ΤΜΗΜΑ Γ – Στοιχεία της αίτησης\*:

(\**προς ανάρτηση στην ιστοσελίδα του ΥΠΑΑΤ: τα παρακάτω δεδομένα δύναται να δημοσιοποιούνται, να συλλέγονται και να χρησιμοποιούνται με την συγκατάθεση των ως άνω χρηστών, σε κάθε περαιτέρω διαδικασία με τις αρμόδιες υπηρεσίες, με την επιφύλαξη του Ν. 2472/1997 (με τις τροποποιήσεις του Ν. 3625/2007) και Ν. 3471/2006 για την προστασία δεδομένων προσωπικού χαρακτήρα, όπως κάθε φορά ισχύει.*)

|  |  |  |  |  |  |  |
| --- | --- | --- | --- | --- | --- | --- |
| **1.** | **Αιτούμενο\*****Φυτοπροστατευτικό Προϊόν** | **α/α** | **Εμπορικό όνομα** | **Δραστική/ες ουσία/ες** | **ΑΑΔΑ** **(αν υφίσταται)** | **PPPAMS (αποδεικτικό)** |
| 1 | BONALAN 180 EC | Benfluralin | 70036/08.04.2013 |  |
|  |  |  |  |  |

(\**προστίθενται όσες γραμμές είναι απαραίτητο*)

|  |  |  |
| --- | --- | --- |
| **2.** | **Πεδίο εφαρμογής\*:** | Μηδική, Μαρούλι, Καλλιέργειες νεαρών φύλλων (συμπεριλαμβανομένων ειδών κράμβης) |

(\*αναφέρεται και τυχόν συγκεκριμένο στάδιο της παραγωγής ή συγκεκριμένο σύστημα παραγωγής όπως βιολογική γεωργία, για το οποίο αιτείται η χρήση)

|  |  |  |
| --- | --- | --- |
| **3.** | **Στόχος:** | Προσπαρτικά ή πριν τη μεταφύτευση με ενσωμάτωση για τον έλεγχο των ζιζανίων:Αλεπονουρά (*Alopecurus myosuroides* - ALOMY), Αιματόχορτο (*Digitaria* sp. - DIGSS), Βλήτο τραχύ (*Amaranthus retroflexus* - AMARE), Λουβουδιά (*Chenopodium album* - CHEAL), Στριγγλόχορτο (*Atriplex patula* - ATXPA), Αναρριχώμενο πολύγωνο (*Bilderdykia convolvulus* - POLCO), Βερόνικα (*Veronica* sp. - VERSS), Μουχρίτσα (*Echinochloa crus-galli* - ECHCG), Αγριοπιπεριά (*Polygonum persicaria* - POLPE), Αντράκλα (*Portulaca oleracea* - POROL) και Ήρα πολύανθη (*Lolium multiflorum* - LOLMU). |

(\*αναφέρεται και τυχόν συγκεκριμένο στάδιο ανάπτυξης, για το οποίο αιτείται η χρήση)

|  |  |  |  |
| --- | --- | --- | --- |
| **4.** | **Χρονικό διάστημα για το οποίο αιτείται η παρέκκλιση:** | **Έναρξη** | **Λήξη** |
| *15/01/2025* | *15/05/2025* |
|  | Αιτιολόγηση σε περίπτωση απρόβλεπτου κινδύνου\*: |  |

*(\*υποχρεωτικό για αιτήσεις με χρονικό διάστημα μικρότερο των δύο μηνών μεταξύ αιτούμενης ημερομηνία έναρξης και πρωτοκόλλου κατάθεσης της αίτησης*)

|  |  |
| --- | --- |
| **5.** | **Βασική αιτιολόγηση του κινδύνου\*:** |
|  | **Περιπτώσεις** | **Αιτιολόγηση** |
| 1) | Απουσία εγκεκριμένων φ.π. και μη χημικών μεθόδων αντιμετώπισης για την αιτούμενη χρήση | Για αρκετά από τα ζιζάνια τα οποία ελέγχει αποτελεσματικά το Bonalan 180 EC, δεν υπάρχουν εγκεκριμένα ζιζανιοκτόνα στις καλλιέργειες μηδικής, μαρουλιού και νεαρών φύλλων. Συγκεκριμένα, στη μηδική, στο μαρούλι και στα νεαρά φύλλα δεν υπάρχουν εγκεκριμένα ζιζανιοκτόνα για τα παρακάτω ζιζάνια:* **Μηδική: Αναριχώμενο πολύγωνο ή αγριοφασουλιά (*Bilderdykia convolvulus) και Στριγγλόχορτο ή αγριοσπανάκι (Atriplex patula)***
* **Μαρούλι: Νεραγριάδα ή αιμοτοχορτο (*Digitaria* sp.), *Στριγγλόχορτο ή αγριοσπανάκι* (*Atriplex patula).***
* **Baby leaf crops: Μουχρίτσα (*Echinochloa crus-galli), Αλεπονουρά (Alopecurus myosuroides)*, Νεραγριάδα (*Digitaria* sp.), Ήρα (*Lolium multiflorum), Στριγγλόχορτο ή αγριοσπανάκι (Atriplex patula), Αναριχώμενο πολύγωνο (Bilderdykia convolvulus).***

*\*\*\*\** Ιδιαίτερα για την καλλιέργεια των νεαρών φύλλων δεν υπάρχει εγκεκριμένο χημικό σκεύασμα, καθώς η μόνη εγκεκριμένη για κάποια ζιζάνια δραστική ουσία είναι το πελαργονικό οξύ, το οποίο δεν έχει διάρκεια και σύμφωνα με την έγκρισή του προσφέρει μέτρια αποτελεσματικότητα. Λαμβάνοντας υπόψη τη δυσκολία αντιμετώπισης των πλατύφυλλων και αγρωστωδών ζιζανίων που αναφέρθηκαν με μη χημικά μέσα και την απουσία εγκεκριμένων ζιζανιοκτόνων για αυτές τις χρήσεις, τα ζιζάνια αυτά θεωρούνται «**εχθροί» που «δεν μπορούν να αντιμετωπιστούν με άλλα εύλογα μέσα»**, όπως αναφέρεται στο άρθρο 53 του Καν. 1107/2009. Η μη έγκριση του Bonalan 180 EC θα αφήσει κενό φυτοπροστασίας σε αυτές τις καλλιέργειες, καθώς πολλοί παραγωγοί βασίζονται αποκλειστικά στην εφαρμογή του για την αποτελεσματική διαχείριση αυτών των ζιζανίων.  |
| 2) | Ανάγκη χρονικού διαστήματος προσαρμογής σε αγρονομικές ή κοινωνικές συνθήκες από την κατάργηση μιας ευρέως διαδεδομένης χρήσης στο παρελθόν.\*\* | H δ.ο. benfluralin είναι εγκεκριμένη στην Ελλάδα πάνω από 25 χρόνια και έχει αποτελέσει σημείο αναφοράς στην αντιμετώπιση των ζιζανίων. Σκευάσματα με τη δ.ο. benfluralin συμμετέχουν σε όλα τα προγράμματα φυτοπροστασίας. Συγκεκριμένα το Bonalan 180 EC, εκτός του ότι ήταν έως την προηγούμενη καλλιεργητική περίοδο το μόνο εγκεκριμένο ζιζανιοκτόνο για τις χρήσεις που αναφέρθηκαν προηγουμένως, συγκαταλέγεται από τους παραγωγούς στα βασικά «εργαλεία» ζιζανιοκτονίας στις καλλιέργειες μηδικής, μαρουλιού και νεαρών φύλλων εδώ και αρκετά χρόνια. Η απόσυρση της δ.ο. benfluralin δημιουργεί κενό στη φυτοπροστασία και πιθανά ερωτήματα στους παραγωγούς αλλά και στους γεωπόνους. Είναι βέβαιο ότι η κατά παρέκκλιση έγκριση θα βοηθήσει να αρθούν τα αδιέξοδα που έχουν δημιουργηθεί και να καταρτιστούν μεθοδικότερα τα νέα προγράμματα για την αντιμετώπιση των ζιζανίων. Ιδιαίτερα τη φετινή χρονιά μετά τις καταστροφικές πλημύρες είναι προτιμότερο ο Έλληνας παραγωγός να μην έχει να αντιμετωπίσει και άλλα στοιχεία αιφνιδιασμού και προβληματισμού. |
| 3.1) | Η πιθανότητα ανάπτυξης ανθεκτικότητας βάσει του τρόπου δράσης των ήδη εγκεκριμένων φπ | Στο φάσμα δράσης του Bonalan 180 EC περιλαμβάνονται ζιζάνια για τα οποία δεν υπάρχει άλλο εγκεκριμένο ζιζανιοκτόνο. Ωστόσο και για τα υπόλοιπα ζιζάνια του φάσματος δράσης, χωρίς την εφαρμογή της δ.ο. benfluralin δεν είναι εφικτή η διαχείριση της ανάπτυξης ανθεκτικότητας. Η δ.ο. benfluralin ανήκει στη χημική ομάδα Δινιτροτριφλουραλίνες και δρα ως παρεμποδιστής του πολυμερισμού της τουμπουλίνης (ομάδα 3 κατά HRAC/WSSA). Στην καλλιέργεια της μηδικής οι μηχανισμοί δράσης κατά HRAC/WSSA των εγκεκριμένων δ.ο. για τα ζιζάνια που περιλαμβάνονται στο φάσμα δράσης κυμαίνονται από μηδέν έως τρεις στην ιδανικότερη περίπτωση. * Συγκεκριμένα, για τον έλεγχο του ***Alopecurus myosuroides*** διαθέτουν έγκριση δ.ο. μόνο των ομάδων 5 (metribuzin) και 1 (propaquizafop, quizalofop-p-ethyl, clethodim) κατά HRAC/WSSA.
* Για όλα τα είδη του γένους ***Digitaria* sp.** είναι εγκεκριμένο μόνο ένα σκεύασμα της δ.ο. pyridate (ομάδα 6 κατά HRAC/WSSA).
* Για τα είδη ***Amaranthus reptoflexus*** και ***Chenopodium album*** οι εγκεκριμένες δ.ο. ανήκουν μόνο στις τρεις ομάδες 2, 5, 6 κατά HRAC/WSSA.
* Για είδη του γένους ***Veronica* sp.** είναι εγκεκριμένο μόνο ένα σκεύασμα της δ.ο. metribuzin (ομάδα 5 κατά HRAC/WSSA).
* Για το είδος ***Echinochloa crus-galli***είναι εγκεκριμένες δ.ο. που ανήκουν μόνο στις τρεις ομάδες 1, 5, 6 κατά HRAC/WSSA.
* Για το είδος ***Polygonum persicaria*** δεν υπάρχει εγκεκριμένο σκεύασμα, αλλά υπάρχει εγκεκριμένο για είδη του γένους ***Polygonum* sp.** σκεύασμα της αγνώστου μηχανισμού δράσεως δ.ο. pelargonic acid, η οποία όπως αναφέρεται και στην έγκριση του σχετικού σκευάσματος έχει μέτρια αποτελεσματικότητα εναντίον των ζιζανίων-στόχων.
* Για τον έλεγχο της αντράκλας (***Portulaca oleracea***) διαθέτουν έγκριση η δ.ο. μέτριας αποτελεσματικότητας pelargonic acid και οι δύο δ.ο. metribuzin (ομάδα 5 κατά HRAC/WSSA) και bentazone (ομάδα 6 κατά HRAC/WSSA).
* Τέλος, για το είδος ***Lolium multiflorum*** δεν υπάρχει εγκεκριμένο σκεύασμα, αλλά υπάρχουν εγκεκριμένα για είδη του γένους ***Lolium* sp.** σκευάσματα δ.ο. μόνο των ομάδων 5 (metribuzin) και 1 (propaquizafop, quizalofop-p-ethyl, clethodim).

Στην καλλιέργεια του μαρουλιού η διαχείριση της ανθεκτικότητας είναι ακόμα δυσκολότερη. Εκτός της απουσίας εγκεκριμένων δ.ο. για ορισμένα από τα ζιζάνια που συμπεριλαμβάνονται στο φάσμα δράσης του Bonalan 180 EC, οι εγκεκριμένες δ.ο. για τον έλεγχο των υπόλοιπων ειδών κατατάσσονται στην καλύτερη περίπτωση το πολύ σε δύο ομάδες κατά HRAC/WSSA. * Για τον έλεγχο των ***Alopecurus myosuroides***, ***Echinochloa crus-galli***και ***Lolium multiflorum*** διαθέτουν έγκριση δ.ο. μόνο των ομάδων 3 και 1 κατά HRAC/WSSA.
* Για τα είδη ***Amaranthus reptoflexus***, ***Chenopodium album***, ***Portulaca oleracea*** και ***Polygonum persicaria*** είναι εγκεκριμένες δ.ο. της ομάδας 3 κατά HRAC/WSSA και η μέτριας αποτελεσματικότητας αγνώστου μηχανισμού δράσεως δ.ο. pelargonic acid.
* Για το είδος ***Bilderdykia convolvulus*** είναι εγκεκριμένη μόνο η δ.ο. pendimethalin.
* Για είδη του γένους ***Veronica* sp.** είναι εγκεκριμένα σκευάσματα των δ.ο. pendimethalin και propyzamide.

Οι δ.ο. benfluralin, pendimethalin και propyzamide κατατάσσονται στην ομάδα 3 κατά HRAC/WSSA, ωστόσο παρουσιάζουν διαφορετικές ιδιότητες στην χημική τους σύσταση και στον τρόπο δράσης τους σύμφωνα με τη βιβλιογραφία. * To propyzamide ανήκει στα βενζαμίδια και o τρόπος δράσης στην αναστολή σχηματισμού των μικροσωληνίσκων διαφέρει από των δινιτροανιλινών (benfluralin, pendimethalin). Επίσης, το propyzamide διαφέρει σημαντικά με το benfluralin ως προς την επίδραση στο φύτρωμα των σπόρων, καθώς τα βενζαμίδια δεν αναστέλλουν τη βλάστηση των σπόρων, αλλά παρεμποδίζουν μόνο την αύξηση των νεαρών φυτών.
* To pendimethalin ανήκει στην υποομάδα δινιτροαλκυλοανιλίνες έχοντας υποκαταστάστη στη θέση 4 του φαινυλικού δακτυλίου κάποια αλκυλομάδα (-R), ενώ η δ.ο. benfluralin ανήκει στην υποομάδα δινιτροτριφλουραλίνες έχοντας υποκαταστάτη – CF3. Όπως είναι γνωστό (Γεωργική Φαρμακολογία, Β. Ν. Ζιώγας & Α. Ν. Μαρκόγλου) το είδος του υποκατάστατη διαφοροποιεί τη ζιζανιοκτόνο δράση του μορίου. Αναφέρεται χαρακτηριστικά ότι η υποομάδα που ανήκει το benfluralin είναι πιο δραστική (CF3>R>SO2). Επίσης οι δύο δ.ο. (benfluralin, pendimethalin) διαφοροποιούνται ως προς την πτητικότητα και την φωτοευαισθησία.

**\*\*\*Benfluralin- Pendimethalin:** Από τα παραπάνω εξηγείται και ο διαφορετικός τρόπος δράσης με το pendimethalin να αναστέλλει την αύξηση και την ανάπτυξη των ριζών και το benfluralin να παρεμποδίζει τη βλάστηση των σπόρων. Λαμβάνοντας υπόψη τις παραπάνω πληροφορίες, αποδεικνύεται πως οι τρεις χημικές ομάδες είναι απαραίτητες για τη διαχείριση της ανθεκτικότητας, καθώς παρουσιάζουν διαφορές ως προς τις ιδιότητες τους, τον τρόπο δράσης τους στην αναστολή σχηματισμού των μικροσωληνίσκων, αλλά και το στάδιο ανάπτυξης των ζιζανίων στο οποίο επιδρούν. Όσον αφορά την καλλιέργεια των νεαρών φύλλων η δ.ο. benfluralin μέχρι την προηγούμενη καλλιεργητική περίοδο ήταν το μόνο εγκεκριμένο συνθετικό ζιζανιοκτόνο, καθώς η μόνη εγκεκριμένη δ.ο. για τον έλεγχο μόνο ορισμένων ζιζανίων από όσων συμπεριλαμβάνονται στο φάσμα δράσης του Bonalan 180 EC, είναι το πελαργονικό οξύ. Η δυνατότητα χρήσης και των δύο σκευασμάτων για τη διαχείριση της ανθεκτικότητας είναι απαραίτητη.Πέραν της ήδη διαπιστωμένης ανθεκτικότητας στις δ.ο. metribuzin (ομάδα 5 κατά HRAC/WSSA), propaquizafop και quizalofop-ethyl (ομάδα 1 κατά HRAC/WSSA), imazamox (ομάδα 2 κατά HRAC/WSSA) (βλέπε [www.weedscience.org](http://www.weedscience.org)) πρέπει να συνυπολογιστεί η συνεχώς αυξανόμενη επικινδυνότητα ανάπτυξης και σε πολλά άλλα ζιζάνια. Η διαθεσιμότητα ζιζανιοκτόνων τουλάχιστον τεσσάρων διαφορετικών μηχανισμών δράσεως, αλλά και διαφορετικού σταδίου εφαρμογής είναι απαραίτητη για να μπορέσουν οι παραγωγοί να αποφύγουν την ανάπτυξη της ανθεκτικότητας. Ακόμα και την προηγούμενη καλλιεργητική περίοδο, που οι παραγωγοί είχαν στη διάθεση τους το Bonalan 180 EC, οι δ.ο. των εγκεκριμένων σκευασμάτων δεν ανήκαν σε περισσότερες από τρεις ομάδες κατά HRAC για τον έλεγχο των περισσότερων ζιζανίων. Οι Αρχές πρέπει να λάβουν όλα τα μέτρα ώστε οι δ.ο. να «προστατευτούν» από την ανθεκτικότητα. Ιδιαίτερα φέτος, εξαιτίας των καταστροφικών πλημμυρών, εκτός από την αυξημένη πυκνότητα των ζιζανίων και των «νέων» ειδών στις καλλιεργούμενες εκτάσεις, είναι βέβαιο ότι έχουν μεταφερθεί και σπόροι ζιζανίων όπου μεταφέρουν και το ιστορικό ανθεκτικότητας από τον τόπο αφετηρίας τους. Είναι χρήσιμο στις περιοχές που επλήγησαν να έχουν οι παραγωγοί όλα τα εργαλεία φυτοπροστασίας για την αντιμετώπιση αυτής της νέας κατάστασης.   |
| 3.2) | Κάθε τεκμηριωμένη περίπτωση ανεπτυγμένης ανθεκτικότητας στα εγκεκριμένα φπ\*\*\* |
| 5.1) | Ανάγκη κάλυψης μιας καλλιέργειας σε διαφορετικό βλαστικό στάδιο από αυτό που δύνανται να καλύψουν τα εγκεκριμένα φπ | Το Bonalan 180 EC εφαρμόζεται προσπαρτικά και προφυτρωτικά της καλλιέργειας και ενσωματώνεται. Είναι το μόνο ενσωματωμένο ζιζανιοκτόνο όπου η σπορά μπορεί να πραγματοποιηθεί μέχρι και έξι (6) εβδομάδες από την εφαρμογή. Δίνεται έτσι στον παραγωγό ευελιξία χειρισμών και προσαρμογή στις καιρικές συνθήκες.Συγκεκριμένα, για την καλλιέργεια της μηδικής το μόνο εγκεκριμένο ζιζανιοκτόνο για προφυτρωτική εφαρμογή είναι σκεύασμα με τη δ.ο. metribuzin, το οποίο εφαρμόζεται χωρίς ενσωμάτωση μόνο προφυτρωτικά και όχι προσπαρτικά. Το Bonalan 180 EC είναι το μόνο ζιζανιοκτόνο που μπορεί να εφαρμοστεί προσπαρτικά της καλλιέργειας έως και έξι εβδομάδες πριν την εφαρμογή, διευκολύνοντας τον παραγωγό να προσαρμόσει την εφαρμογή του ανάλογα των καιρικών συνθηκών. Επιπρόσθετα, οι δύο δραστικές ουσίες benfluralin και metribuzin διαθέτουν διαφορετικό τρόπο δράσης. Το benfluralin αναστέλλει το σχηματισμό των μικροσωληνίσκων (ομάδα 3 κατά HRAC/WSSA) εμποδίζοντας τη βλάστηση των σπόρων των ζιζανίων. Το metribuzin αναστέλλει το φωτοσύστημα II (ομάδα 5 κάτα HRAC/WSSA), παρεμποδίζοντας τη φωτοσύνθεση στα ζιζάνια που έχουν αναπτυχθεί. Στην καλλιέργεια του μαρουλιού τα μόνα εγκεκριμένα προσπαρτικά ζιζανιοκτόνα είναι σκευάσματα των δ.ο. pendimethalin και propyzamide. Ενώ και τα δύο ζιζανιοκτόνα εφαρμόζονται προσπαρτικά, δεν διαθέτουν την ευελιξία εφαρμογής του Bonalan 180 EC, το οποίο μπορεί να χρησιμοποιηθεί έως και 6 εβδομάδες πριν την σπορά. Επίσης, όπως έχει ήδη αναλυθεί σε προηγούμενη παράγραφο, το benfluralin, λόγω της διαφοράς στον τρόπο δράσης, παρουσιάζει την καλύτερη προφυτρωτική αναστολή της βλάστησης των σπόρων των ζιζανίων, εμποδίζοντας αποτελεσματικά την αρχική ανάπτυξη τους.Όσον αφορά την καλλιέργεια των νεαρών φύλλων το Bonalan 180 EC είναι το μόνο εγκεκριμένο συνθετικό ζιζανιοκτόνο, μαζί με το βιολογικό σκεύασμα πελαργονικού οξέος. Η προσπαρτική εφαρμογή του Bonalan 180 EC σε αυτές τις καλλιέργειες είναι πλέον απαραίτητη για τη διαχείριση των ζιζανίων. Η ευελιξία που παρουσιάζει η προσπαρτική εφαρμογή του Bonalan 180 EC το καθιστά ένα από τα πιο σημαντικά «εργαλεία» των παραγωγών για τον έλεγχο των ζιζανίων στις καλλιέργειες μηδικής, μαρουλιού και νεαρών φύλλων. Με την εφαρμογή του Bonalan 180 EC αντιμετωπίζονται τα ζιζάνια σε στάδιο ανάπτυξης τους και σε στάδιο ανάπτυξης της καλλιέργειας, που δεν υπάρχει άλλο διαθέσιμο μέσο αντιμετώπισης τους. |
| 5.2) | Ανάγκη αντιμετώπισης εχθρού, ασθένειας, ζιζανίου σε διαφορετικό στάδιο ανάπτυξής του από αυτό που δύνανται να καλύψουν τα εγκεκριμένα φπ |

 (\**επιλέγονται οι περιπτώσεις που ανταποκρίνονται στην αίτηση, οι υπόλοιπες να διαγραφούν*

*\*\* με παράθεση οικονομικών στοιχείων και στοιχείων αντικτύπου*

*\*\*\* σύμφωνα με διεθνείς και εθνικές βάσεις δεδομένων και καταγραφών, όπως HRAC,IRAC, FRAC, Γάλανθος)*

|  |  |
| --- | --- |
| **6.** | **Περιορισμός της αιτούμενης χρήσης\*:** |
|  | 1. **Στις Περιφερειακές Ενότητες:**
 | **α/α** | **Π.Ε.** |
|  | **ΦΘΙΩΤΙΔΑΣ** |
|  | ΒΟΙΩΤΙΑΣ, ΑΤΤΙΚΗΣ, ΕΥΒΟΙΑΣ, ΗΛΕΙΑΣ, ΑΧΑΪΑΣ, ΑΙΤΩΛ/ΝΙΑΣ, ΠΡΕΒΕΖΑΣ, ΑΡΤΑΣ, ΘΕΣΠΡΩΤΙΑΣ, ΣΕΡΡΩΝ, ΚΙΛΚΙΣ, ΘΕΣΣΑΛΟΝΙΚΗΣ, ΧΑΛΚΙΔΙΚΗΣ, ΠΕΛΛΑΣ, ΦΛΩΡΙΝΑΣ, ΚΟΖΑΝΗΣ, ΚΑΣΤΟΡΙΑΣ, ΗΜΑΘΙΑΣ, ΚΑΒΑΛΑΣ, ΔΡΑΜΑΣ, ΞΑΝΘΗΣ, ΡΟΔΟΠΗΣ, ΕΒΡΟΥ, ΛΑΡΙΣΑΣ, ΤΡΙΚΑΛΩΝ, ΚΑΡΔΙΤΣΑΣ, ΜΑΓΝΗΣΙΑΣ |
| 1. **Στα νομικά ή φυσικά πρόσωπα:**
 | **α/α** | **Επωνυμία ή Ονομ/πώνυμο κατά περίπτωση** |
|  |  |
|  |  |

(\**συμπληρώνεται μόνο η μια περίπτωση, η άλλη να διαγραφεί, μπορούν να προστεθούν όσες γραμμές είναι απαραίτητο*)